Държавен вестник, бр. 26, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  26
ПОСТАНОВЛЕНИЕ № 54
ОТ 28 МАРТ 2019 Г.
за закриване на Център „Фонд за лечение 
на деца“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Закрива Център „Фонд за лечение 
на деца“ считано от 1 април 2019 г.
(2) Трудовите правоотношения със служи­
телите на Център „Фонд за лечение на деца“ 
се уреждат при условията и по реда на чл. 106, 
ал. 1, т. 1 от Закона за държавния служител 
и чл. 328, ал. 1, т. 1 от Кодекса на труда.
(3) Функциите, дейността, активите, па­
сивите, архивът, както и другите права и 
задължения на Център „Фонд за лечение на 
деца“, свързани с организационното и финан­
совото подпомагане за лечение на лица до 
18-годишна възраст в страната и в чужбина, 
се поемат от Националната здравноосигури­
телна каса (НЗОК).
(4) Активите, пасивите, архивът, както и 
другите права и задължения извън тези по 
ал. 3 се поемат от Министерството на здра­
веопазването. 
Чл. 2. (1) За извършване на дейностите, 
свързани със закриването на Център „Фонд 
за лечение на деца“, се създава комисия.
(2) Съставът на комисията, нейните задачи и 
сроковете за тяхното изпълнение се определят 
със заповед на министъра на здравеопазване­
то. В състава на комисията задължително се 
включват представители на Министерството 
на здравеопазването, Център „Фонд за лечение 
на деца“ и НЗОК. 
(3) Комисията приключва работата си и 
съставя предавателно-приемателен протокол 
за прехвърляне на активите, пасивите, архива 
и другите права и задължения по чл. 1, ал. 3 
и 4 в срок до 31 март 2019 г.
Чл. 3. Разходите по закриването на Цен­
тър „Фонд за лечение на деца“, включително 
за обезщетенията по Закона за държавния 
служител и Кодекса на труда, са за сметка 
на бюджета на Министерството на здраве­
опазването за 2019 г.
Преходни и заключителни разпоредби
§ 1. (1) Център „Фонд за лечение на деца“ 
разглежда процедури по подадените до него 
заявления и изпълнява заповеди на директо­
ра на Център „Фонд за лечение на деца“ за 
организационно и финансово подпомагане за 
заплащане за медицински и други дейности 
по досегашния ред до 31 март 2019 г.
(2) Неприключилите до 31 март 2019 г. 
процедури по заявления за организационно 
и финансово подпомагане за заплащане за 
медицински и други дейности, подадени до 
Център „Фонд за лечение на деца“, се довърш­
ват по новия ред от НЗОК. 
(3) Заповедите на директора на Център 
„Фонд за лечение на деца“ за организационно 
и финансово подпомагане за заплащане за 
медицински и други дейности, издадени до 
31 март 2019 г., запазват действието си и се 
изпълняват от НЗОК.
§ 2. Трудовото правоотношение с дирек­
тора на Център „Фонд за лечение на деца“ се 
урежда при условията и по реда на чл. 328, 
ал. 1, т. 1 от Кодекса на труда. 
§ 3. (1) Постъпилите след 31 март 2019 г. 
средства в полза на Център „Фонд за лечение 
на деца“ по досегашната банкова транзитна 
сметка на центъра до нейното закриване пе­
риодично се превеждат от Министерството 
на здравеопазването на НЗОК. 
(2) По реда на ал. 1 се превеждат на НЗОК 
и постъпилите по сметката средства от дарения 
и други предвидени със закон приходи за фи­
нансиране на НЗОК – за дейности за лечение 
на лица до 18-годишна възраст, финансирани 
с трансфери от бюджета на Министерството 
на здравеопазването. 
(3) Министерството на здравеопазването 
предприема съответните действия по за­
криване на сметката по ал. 1 в срок до 31 
декември 2019 г.
§ 4. В приложение № 3 към чл. 4, ал. 1, 
т. 4 „Списък на юридическите лица по чл. 4, 
ал. 1, т. 4“ от Постановление № 385 на Ми­
нистерския съвет от 2015 г. за дейността на 
Централния орган за покупки за нуждите на 
органите на изпълнителната власт (обн., ДВ, 
бр. 2 от 2016 г.; изм. и доп., бр. 34 и 74 от 
2016 г.) ред № 2 се заличава.
§ 5. Постановлението се приема на осно­
вание чл. 35 от Закона за администрацията и 
§ 13, ал. 1 от преходните и заключителните 
разпоредби на Закона за бюджета на Нацио­
налната здравноосигурителна каса за 2019 г. 
§ 6. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
2374
ПОСТАНОВЛЕНИЕ № 55 
ОТ 28 МАРТ 2019 Г.
за приемане на Устройствен правилник на 
Министерството на здравеопазването
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Министерството на здраве­
опазването.